b'\n_START_ARTICLE_\nNastia Liukin\n_START_SECTION_\nZa\xc4\x8detki\n_START_PARAGRAPH_\nRodila se je kot otrok Anne in Valerija Liukina. Dru\xc5\xbeina se je po dveh letih in pol preselila v Zdru\xc5\xbeene dr\xc5\xbeave Amerike, kjer je zbrala dovolj denarja za ustanovitev gimnasti\xc4\x8dnega dru\xc5\xa1tva. Glavna akterja tega dru\xc5\xa1tva sta bila Nastijin o\xc4\x8de Valeri in njegov ruski prijatelj Jevgenij Mar\xc4\x8denko, ki sta ga poimenovala WOGA (World Olympic Gymnastics Academy).\n_START_SECTION_\nVeliko leto\n_START_PARAGRAPH_\nNastia je na OI 2008, v Pekingu osvojila kar 5 medalj in sicer eno zlato, tri srebrne in eno bronasto. Zlato je osvojila v najpomembnej\xc5\xa1i disciplini, v mnogoboju, kjer je premagala favorizirano Shawn Johnson, kolegico iz reprezentance in svojo dobro prijateljico. Skupaj z ameri\xc5\xa1ko ekipo je osvojila drugo mesto, za skoraj nepremagljivimi Kitajkami. Srebro je osvojila \xc5\xa1e na dvovi\xc5\xa1inski bradlji in na gredi, medtem ko je na parterju osvojila bron. Edino orodje, na katerem ni osvojila ni\xc4\x8desar, je preskok, na katerem sploh ni nastopila. S tem uspehom je stopila iz sence dve leti mlaj\xc5\xa1e Shawn Johnson.'